# சூலை 16



## நிகழ்வுகள்
- 622 &ndash; முகம்மது நபி மக்காவிலிருந்து மதீனாவுக்கு பயணம் தொடங்கினார். இது இசுலாமிய நாட்காட்டியின் தொடக்கமாகும்.
- 997 &ndash; கிரேக்கத்தில் இசுப்பெர்ச்சியோசு ஆற்றில் இடம்பெற்ற சமரில் பேரரசர் சாமுவேல் தலைமையிலான பல்கேரியப் படையினரை பைசாந்திய இராணுவத்தினர் தோற்கடித்தனர்.
- 1054 &ndash; திருத்தந்தையின் மூன்று உரோமைத் தூதர்கள் ஹேகியா சோபியா கோவிலின் பலிபீடம் மீது திருச்சபைத் தொடர்பில் இருந்து நீக்கும் சட்டவிரோதமான திருத்தந்தையின் ஆணை ஓலையை வைத்ததன் மூலம் மேற்கத்திய, கிழக்கத்தியக் கிறித்தவ தேவாலயங்களிடையே தொடர்புகளைத் துண்டித்தனர். இந்நிகழ்வு பின்னர் பெரும் சமயப்பிளவுக்கு வழிவகுத்தது.
- 1232 &ndash; எசுப்பானியாவின் அர்சோனா நகரம் விடுதலையை அறிவித்து, முகம்மது இப்னு யூசுப் என்பவரை ஆட்சியாளராக்கியது.
- 1377 &ndash; இங்கிலாந்தின் அரசராக இரண்டாம் ரிச்சார்டு முடிசூடினார்.
- 1661 &ndash; ஐரோப்பாவின் முதலாவது வங்கித்தாள்கள் சுவீடன் வங்கியினால் வெளியிடப்பட்டன.
- 1790 &ndash; கொலம்பியா மாவட்டம் அமெரிக்காவின் தலைநகரமாக அறிவிக்கப்பட்டது.
- 1809 &ndash; லா பாஸ் (இன்றைய பொலிவியாவில்) எசுப்பானிய முடியாட்சியில் இருந்து விடுதலையை அறிவித்தது. எசுப்பானிய அமெரிக்காவின் முதலாவது தனிநாடு பெதுரோ டொமிங்கோ முரில்லோ தலைமையில் அமைக்கப்பட்டது.
- 1849 &ndash; காத்தலோனியாவில் அந்தோனி மரிய கிளாரட் அமல மரியின் மறைப்போத மைந்தர்கள் சபையை (இன்றைய கிளரீசியன் அமைப்பு) நிறுவினார்.
- 1861 &ndash; அமெரிக்க உள்நாட்டுப் போர்: அரசுத்தலைவர் ஆபிரகாம் லிங்கனின் உத்தரவின் பேரில், அமெரிக்க ஒன்றியப் படைகள் வர்ஜீனியாவினுள் 25-மைல்கள் தூரம் அணிவகுத்துச் சென்றன.
- 1931 &ndash; எத்தியோப்பியாவின் முதலாவது அரசியலமைப்பை அதன் மன்னர் முதலாம் ஹைலி செலாசி வெளியிட்டார்.
- 1942 &ndash; பெரும் இன அழிப்பு: பிரெஞ்சு அரசு பாரிசில் உள்ள அனைத்து 13,152 யூதர்களையும் கைது செய்து அவுசுவிட்சு வதை முகாமுக்கு அனுப்பக் காவற்துறையினருக்கு உத்தரவிட்டது.
- 1945 &ndash; மன்காட்டன் திட்டம்: ஐக்கிய அமெரிக்கா புளுட்டோனியம்-கொண்ட அணுக்கரு ஆயுதங்களை நியூ மெக்சிகோ, அலமொகோர்தோ என்ற இடத்தில் வெற்றிகரமாக சோதித்தது.
- 1948 &ndash; 1948 அரபு - இசுரேல் போர்: இயேசு கிறிஸ்து வாழ்ந்த நாசரேத்து நகரத்தை இசுரேல் ஆக்கிரமித்தது.
- 1950 &ndash; உலகக்கிண்ண உதைப்பந்தாட்ட இறுதிப் போட்டியில் உருகுவே பிரேசிலை 2-1 என்ற கணக்கில் வெற்றி பெற்றது.
- 1950 &ndash; கொரியப் போர்: அமெரிக்கப் போர்க் கைதிகள் 31 பேர் வட கொரிய இராணுவத்தினரால் கொல்லப்பட்டனர்.
- 1951 &ndash; பெல்ஜியம் மன்னர் மூன்றாம் லியோபோல்ட் முடிதுறந்ததை அடுத்து, அவரது மகன் முதலாம் பாடோயின் புதிய மன்னராகப் பதவியேற்றார்.
- 1965 &ndash; பிரான்சையும் இத்தாலியையும் இணைக்கும் மோண்ட் பிளாங்க் சுரங்கப் பாதை திறக்கப்பட்டது.
- 1969 &ndash; அப்பல்லோ திட்டம்: *அப்பல்லோ 11*, நிலாவில் தரையிறங்க முதலாவது மனிதரை ஏற்றிக் கொண்டு கென்னடி விண்வெளி மையத்தில் இருந்து புறப்பட்டது.
- 1979 &ndash; ஈராக்கிய அரசுத்தலைவர் அசன் அல்-பாக்கிர் பதவி துறந்ததை அடுத்து சதாம் உசேன் தலைவரானார்.
- 1983 &ndash; சில்லி தீவுகளில் பிரித்தானியாவின் உலங்குவானூர்தி வீழ்ந்து விபத்துக்குள்ளாகியதில் 20 பேர் உயிரிழந்தனர்.
- 1989 &ndash; புளொட் அமைப்பின் தலைவர் உமாமகேஸ்வரன் கொழும்பில் சுட்டுக் கொல்லப்பட்டார்.
- 1990 &ndash; பிலிப்பீன்சில் 7.7 அளவு நிலநடுக்கம் ஏற்பட்டதில் 1,621 பேர் உயிரிழந்தனர்.
- 1990 &ndash; உக்ரைன் சோவியத் குடியரசின் நிலத்துக்கு அக்குடியரசின் நாடாளுமன்றம் உரிமை கோரியது.
- 1995 &ndash; காங்கேசன்துறையில் விடுதலைப் புலிகளால் இலங்கை கடற்படையின் *எடித்தாரா* கப்பல் மூழ்கடிக்கப்பட்டது.
- 1999 &ndash; ஜான் எஃப். கென்னடியின் மகனும், மனைவியும் அத்திலாந்திக்குப் பகுதியில் மார்த்தாவின் திராட்சைத் தோட்டம் அருகே விமான விபத்தொன்றில் கொல்லப்பட்டனர்.
- 2004 &ndash; தமிழ்நாடு கும்பகோணத்தில் தனியார் பாடசாலை ஒன்றில் இடம்பெற்ற தீவிபத்தில் 94 பிள்ளைகள் தீயிற் கருகி மாண்டனர்.
- 2004 &ndash; மிலேனியம் பூங்கா சிக்காகோவில் அமைக்கப்பட்டது.
- 2006 &ndash; தென்கிழக்கு சீனாவில் இடம்பெற்ற கடற் சூறாவளியினால் 115 பேர் உயிரிழந்தனர்.
- 2013 &ndash; கிழக்கிந்தியாவின் பிகார் மாநிலத்தில் பாடசாலை ஒன்றில் நஞ்சு கலந்த மதிய உணவுண்ட 27 மாணவர்கள் உயிரிழந்தனர்.

## பிறப்புகள்

- 1194 &ndash; அசிசியின் புனித கிளாரா, இத்தாலியப் புனிதர் (இ. 1253)
- 1746 &ndash; கியூசெப்பே பியாசி, இத்தாலியக் கத்தோலிக்கப் பாதிரியார், கணிதவியலாளர், வானியலாளர் (இ. 1826)
- 1872 &ndash; ருவால் அமுன்சென், நோர்வேஜிய விமான ஓட்டி, நாடு-காண் பயணி (இ. 1928)
- 1888 &ndash; பிரிட்சு ஜெர்னிகி, நோபல் பரிசு பெற்ற டச்சு இயற்பியலாளர் (இ. 1966)
- 1896 &ndash; திறிகுவே இலீ, ஐநாவின் 1வது பொதுச் செயலர் (இ. 1968)
- 1907 &ndash; டி. ஆர். சுந்தரம், தென்னிந்தியத் திரைப்படத் தயாரிப்பாளர், இயக்குநர் (இ. 1963)
- 1909 &ndash; அருணா ஆசஃப் அலி, இந்திய விடுதலை இயக்கத் தன்னார்வலர் (இ. 1996)
- 1936 &ndash; யாசுவோ ஃபுக்குடா, சப்பானின் 91வது பிரதமர்
- 1936 &ndash; வெங்கட்ராமன் சுப்ரமணியம், இந்திய-ஆத்திரேலியத் துடுப்பாளர்
- 1942 &ndash; மார்கரெட் கோர்ட், ஆத்திரேலிய டென்னிசு வீராங்கனை
- 1947 &ndash; சிவகங்கை இராசேந்திரன், இந்தி எதிர்ப்புப் போராளி (இ. 1965)
- 1968 &ndash; தன்ராஜ் பிள்ளை, இந்திய வளைதடிப் பந்தாட்ட வீரர்
- 1968 &ndash; லாரி சாங்கர், அமெரிக்க மெய்யியலாளர், விக்கிப்பீடியா நிறுவனர்களில் ஒருவர்
- 1973 &ndash; ஷான் பொலொக், தென்னாப்பிரிக்கத் துடுப்பாளர்
- 1984 &ndash; கத்ரீனா கைஃப், பிரித்தானிய-இந்திய நடிகை
- 1989 &ndash; கேரத் பேல், வெல்சிய கால்பந்தாட்டக் காரர்
- 1989 &ndash; கிம் வூ-பின், தென்கொரிய நடிகர்
- 1990 &ndash; ஜேம்ஸ் மாஸ்லொவ், அமெரிக்க நடிகர்

## இறப்புகள்

- 1764 &ndash; உருசியாவின் ஆறாம் இவான், இரசியப் பேரரசர் (பி. 1740)
- 1890 &ndash; வில்லியம் ஆர்ச்சர் போர்ட்டர், பிரித்தானிய வழக்கறிஞர், கல்வியாளர் (பி. 1825)
- 1916 &ndash; இலியா மெச்னிகோவ், உருசிய விலங்கியலாளர் (பி. 1845)
- 1989 &ndash; உமாமகேஸ்வரன், புளொட் அமைப்பின் தலைவர்
- 2009 &ndash; டி. கே. பட்டம்மாள், கருநாடக இசைப் பாடகி (பி. 1919)
- 2012 &ndash; இசுடீபன் கோவே, அமெரிக்கத் தொழிலதிபர் (பி. 1932)
- 2013 &ndash; பருண் டே, இந்திய வரலாற்றாய்வாளர், கல்வியாளர் (பி. 1932)

## சிறப்பு நாள்
- பெரும் இன அழிப்பு நினைவு நாள் (பிரான்சு)